Ime siis pole, et kõiki, kes nendest ette satuvad, ära ei tunne. Aga… no ei tea. Näiteks väitest, et võiks ikka teada, kas  sind hammustavad kihulased või hoopis tillukesed habesääsklased, keda tänavu palju liikumas, saab liikuda edasi mõlemas suunas. Saab ütelda, et võikski teada (kas või selle järgi, et habesääsklase hammustus on mu meelest hoopis kibedam), saab ütelda, et maailmas on tähtsamaid asju.